اقلیتی امور کی وزارتت
اقلیتوں کے لئے وزیر اعظم کا 15نکاتی پروگرام
نئی دہلی،07؍فروری؍2022:
وزارت اقلیتی فرقوں کی فلاح و بہبود کے لئے وزیر اعظم کے نئے 15نکاتی پروگرام کو نافذ کررہی ہے۔یہ ایک وسیع پروگرام ہے، جس میں حصہ لینے والی وزارتوں ؍محکموں کے مختلف منصوبوں؍پہلوں کا شامل کیا گیا ہے، تاکہ یہ یقینی بنایا جاسکے کہ چھ عدد مرکزی سطح پر نوٹیفائیڈ اقلیتی فرقوں کے محروم اور کمزور طبقات کو مختلف حکومتی فلاحی منصوبوں کا فائدہ اٹھانے اور ملک کی مجموعی و سماجی ترقی میں تعاون کرنے کےاُنہیں یکساں مواقع مل سکے۔اس پروگرام کے درج ذیل وسیع مقاصد ہیں:تعلیم کے لئےمواقع میں وسعت پیدا کرناموجودہ اور نئے منصوبوں کے توسط سے اقتصادی سرگرمیوں اور روزگار میں اقلیتوں کے لئے ایک مساوی حصے داری کو یقینی بنانا خود روزگار کے لئے قرض امداد میں اضافہ اور ریاست و مرکزی سرکار کی نوکریوں میں بھرتیبنیادی ڈھانچہ ترقیاتی منصوبوں میں اقلیتوں کے لئے مناسب حصے داری کو یقینی بناکر اُن کے معیار زندگی میں بہتری لانا اور فرقہ وارانہ منافرت اور تشدد کی روک تھام اور کنٹرول۔
مذکورہ پروگرام کے تحت منظور شدہ اقلیتوں جیسے عیسائی، سکھ، جین ، مسلم، بودھ اور پارسیوں کی فلاح وبہبود کے لئے پورے ملک میں مرکزی سرکار کی مختلف وزارتوں؍محکموں کے ذریعے مختلف منصوبوں ؍پہلوں کو ذیل میں دی گئی تفصیل کے مطابق نافذ کیا جاتاہے۔
- تعلیمی طورپر با اختیار بنانا
- اسکالر شپ اسکیم-پری میٹرک اسکالرشپ، پوسٹ میٹرک اسکالرشپ اور میرٹ-کم-مینس پر مبنی اسکالرشپ۔
- مولانا آزاد نیشنل فیلو شپ اسکیم، منظور شدہ اقلیتی فرقوں کے طلباء کو ایم- فل اور پی ایچ ڈی جیسی اعلیٰ تعلیم کے حصول میں مالی امداد فراہم کرتی ہے۔
- اس کے علاوہ مولانا آزاد ایجوکیشن فاؤنڈیشن کے تحت درجہ IXسے XIIمیں زیر تعلیم اقلیتی فرقے سے تعلق رکھنے والی ذہین طلباء کو بیگم حضرت محل نیشنل اسکالر شپ مہیا کی جاتی ہے۔
- نیا سویرا-مفت کوچنگ اور متعلقہ منصوبہ ، جس کا مقصد اقلیتی فرقے کے طلباء اور امیدواروں کی صلاحیت سازی اور ان کے علم میں اضافہ کرنا ہے۔یہ سہولت اُن لوگوں کو فراہم کی جاتی ہے، جہاں سالانہ خاندانی آمدنی 6لاکھ سے بھی کم ہے۔ اس کے ذریعے سرکاری سیکٹر ؍پرائیویٹ سیکٹر کی اکائیوں میں روزگار کے حصول میں اور گریجویٹ و پوسٹ گریجویٹ سطح کے تکنیکی و پیشہ ورانہ کورسیز میں مشہورو معروف اداروں میں داخلہ لینے میں مدد فراہم کی جاتی ہے۔
- معاشی طورپر بااختیار بنانا
- صلاحیت سازی:
- سیکھو اور کماؤ: یہ اقلیتوں کے لئے ایک صلاحیت سازی پہل ہے اور اس کا مقصد اقلیتی فرقے کے نوجوانوں کی صلاحیت سازی کو اُن کی صلاحیت ، موجودہ معاشی صورتحال اور بازار کی صلاحیت کی بنیاد پر مختلف جدید؍روایتی ہنرمندی میں پختہ کرنا ہے، جس سے اُنہیں مناسب روزگار مل سکے یا پھر وہ کوئی اپنا روزگار کرنے کے اہل بن سکیں۔
- اقلیتی امور کی وزارت کے ذریعے ’’ترقی کے لیے روایتی آرٹ ؍دستکاری میں ہنرمندی اور تربیت میں مشاق بنانا‘‘منصوبے کے تحت ملک بھر کے اقلیتی ہنرمندوں اور ماہرین کو اپنی کارکردگی اور کاروبار کے لئے ایک مؤثر پلیٹ فارم فراہم کرنے کی غرض سے یہ مشن شروع کیا گیا ہے۔وزارت کے ذریعے منعقد ’’ہنر ہاٹ‘‘کے توسط سے بہترین دستکاری اور اعلیٰ طریقے سے تیار کی گئی مصنوعات کو بازار کی فراہمی بھی اس مشن کا حصہ ہے۔وزارت نے ڈیزائن مداخلت، مصنوعات رینج ترقی، پیکیجنگ ، نمائش اور برانڈ کی تعمیر وغیرہ کے لئے نیشنل انسٹی ٹیوٹ آف فیشن ٹیکنالوجی ، نیشنل انسٹی ٹیوٹ آف ڈیزائناور انڈین انسٹی ٹیوٹ آف پیکیجنگجیسے مشہورو معروف اداروں کو مقرر کیا ہے۔ اب تک دہلی، پڈوچیری، ممبئی، پریاگ راج، جے پور، احمد آباد، حیدرآباد، اندور، رانچی، لکھنؤ، رام پور، میسور، بھوپال، سورت، ورنداون، دہرادون،گوا میں 35ہنرہاٹ کا انعقاد کیا جا چکا ہے۔اس کے نتیجے میں 5 لاکھ سے زیادہ ہنرمندوں اور ان کے جڑے لوگوں کو روزگار اور روزگار کے مواقع فراہم کئے گئے ہیں، جن میں 50فیصد سے زیادہ مستفدین خواتین ہیں۔
- نئی منزل-اقلیتی فرقے کے نوجوانوں کو تعلیم اور صلاحیت سازی کی تربیت فراہم کرنے کا منصوبہ۔
- غریب نواز اِمپلائمنٹ ٹریننگ پروگرام-اس کے تحت اقلیتی فرقے کے نوجوانوں کو کم مدتی روزگار فراہم کرنے والے صلاحیت سازی کے نصاب فراہم کئے جاتے ہیں۔
- پردھان منتری کوشل وِکاس یوجنا:اسکل انڈیا مشن کے تحت صلاحیت سازی اور کاروبار کی وزارت ایک اہم منصوبے کو نافذ کررہی ہے، جسے پردھان منتری کوشل وکاس یوجنا2020-2016کے طور پر جانا جاتاہے، جس کا مقصد اشخاص سمیت ایک کروڑ لوگوں کو ہنرفراہم کرنا ہے۔اقلیتی فرقے کے نوجوانوں کو 4 سال کے لیے یعنی 2020-2016 کے لئے ملک بھر میں شارٹ ٹرم ٹریننگ اور ریکوگنیشن آف پریر لرننگ کے تحت یہ منصوبہ نافذ کیا جاتا ہے۔ 19جنوری 2021ء تک پی ایم کے وی وائی 2.0اسکیم کے تحت اقلیتی فرقی کے 11لاکھ سے زیادہ امیدواروں کو تربیت فراہم کی جاچکی ہے۔اس کے علاوہ پلیس منٹ لنکڈ ایس ٹی ٹی اکائی کے تحت 4.15لاکھ تصدیق شدہ امیدواروں کو مختلف اداروں میں رکھا گیا ہے۔
- قومی اقلیتی ترقی مالیاتی کارپوریشن قرض اسکیم منظور شدہ اقلیتوں کے درمیان ’پسماندہ طبقات‘کی سماجی –اقتصادی ترقی کے لئے خود روزگار اور آمدنی پیدا کرنے والی سرگرمیوں کے لئے رعایتی قرض فراہم کرتی ہے۔
- بینکوں کے ذریعے اولیت حاصل کرنے والے شعبے کو قرض۔
- قومی شہری روزی روٹی مشن۔
- قومی دیہی روزی روٹی مشن
- دین دیال اُپادھیائے –گرامین کوشل یوجنا
- پردھان منتری آواس یوجنا
اس کے علاوہ اقلیتی امور کی وزارت کے ذریعے پردھان منتری جن وِکاس کاریہ کرم نامی ایک دیگر منصوبہ نافذ کیا گیا ہے، جس کا مقصد نشان زد اقلیتی ارتکاز والے علاقوں میں اقلیتوں کی سماجی –اقتصادی صورتحال اور بنیادی سہولتوں میں بہتری لانا ہے، تاکہ ان کی زندگی کے معیار میں نہ صرف بہتری آسکے، بلکہ عدم توازن کو بھی کم کیا جاسکے۔پی ایم جے وی کے کے تحت منظورہ شدہ اہم پروجیکٹوں میں تعلیم ، صحت اور صلاحیت سازی کے شعبے شامل ہیں اور اس میں رہائشی اسکول، اسکولی عمارت، ہاسٹلز، ڈگری کالج، آئی ٹی آئی، پالیٹیکنک، سدبھاؤ منڈپس، صحت مراکز، صلاحیت سازی مراکز، کھیل کود کی سہولیات، پینے کے پانی کی سہولیات، صاف صفائی کی سہولیات وغیرہ بھی شامل ہیں۔
اقلیتی امور کی وزارت کے ذریعے نافذ کئے جارہے مختلف منصوبوں اور وزیر اعظم کے جدید 15نکاتی پروگرام کے تحت موصول شدہ حصولیابیوں کی تفصیل اقلیتی امور کی ویب سائٹwww.minorityaffairs.gov.in. پر دستیاب ہے۔
یہ معلومات اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک سوال کے تحریری جواب میں یہ معلومات دی۔